erhwenkuo/poetry-chinese-zhtw huggingface dataset:
和微之詩二十三首：和三月三十日四十韻
作者：白居易（唐）

送春君何在，君在山陰署。憶我蘇杭時，春遊亦多處。為君歌往事，豈敢辭勞慮。莫怪言語狂，須知酬答遽。江南臘月半，水凍凝如瘀。寒景尚蒼茫，和風已吹噓。女牆城似灶，雁齒橋如鋸。魚尾上奫淪，草芽生沮洳。律遲太簇管，日緩羲和馭。布澤木龍催，迎春土牛助。雨師習習灑，雲將飄飄翥。四野萬裡晴，千山一時曙。杭土麗且康，蘇民富而庶。善惡有懲勸，剛柔無吐茹。兩衙少辭牒，四境稀書疏。俗以勞倈安，政因閒暇著。仙亭日登眺，虎丘時遊豫。尋幽駐旌軒，選勝回賓禦。舟移溪鳥避，樂作林猿覷。池古莫耶沉，石奇羅剎踞。水苗泥易耨，畬粟灰難鋤。紫蕨抽出畦，白蓮埋在淤。萎花紅帶黯，濕葉黃含煙。鏡動波颭菱，雪回風旋絮。手經攀桂馥，齒為嘗梅楚。坐並船腳欹，行多馬蹄跙。聖賢清濁醉，水陸鮮肥飫。魚鱠芥醬調，水葵鹽豉絮。雖微五袴詠，倖免兆人詛。但令樂不荒，何必遊無倨。吳苑僕尋罷，越城公尚據。舊遊幾客存，新宴誰人與。莫空文舉酒，強下何曾箸。江上易優遊，城中多毀譽。分應當自盡，事勿求人恕。我既無子孫，君仍畢婚娶。久為雲雨別，終擬江湖去。范蠡有扁舟，陶潛有籃輿。兩心苦相憶，兩口遙相語。最恨七年春，春來各一處。
和微之詩二十三首：和寄樂天
作者：白居易（唐）

賢愚類相交，人情之大率。然自古今來，幾人號膠漆。近聞屈指數，元某與白乙。旁愛及弟兄，中權避家室。松筠與金石，未足喻堅密。在車如輪轅，在身如肘腋。又如風雲會，天使相召匹。不似勢利交，有名而無實。頃我在杭歲，值君之越日。望愁來儀遲，宴惜流景疾。坐耀黃金帶，酌酡赬玉質。酣歌口不停，狂舞衣相拂。平生賞心事，施展十未一。會笑始啞啞，離嗟乃唧唧。餞筵才收拾，徵棹遽排比。後恨苦綿綿，前歡何卒卒。居人色慘澹，行子心紆鬱。風袂去時揮，雲帆望中失。宿酲和別思，目眩心忽忽。病魂黯然銷，老淚淒其出。別君只如昨，芳歲換六七。俱是官家身，後期難自必。
和微之詩二十三首：和寄問劉、白
作者：白居易（唐）

正與劉夢得，醉笑大開口。適值此詩來，歡喜君知否。遂令高卷幕，兼遣重添酒。起望會稽雲，東南一回首。愛君金玉句，舉世誰人有。功用隨日新，資材本天授。吟哦不能散，自午將及酉。遂留夢得眠，匡床宿東牖。
和微之詩二十三首：和新樓北園偶集從孫公度周巡官韓秀才盧秀才範處士小飲鄭侍御判官周劉二從事皆先歸
作者：白居易（唐）

聞君新樓宴，下對北園花。主人既賢豪，賓客皆才華。初筵日未高，中飲景已斜。天地為幕席，富貴如泥沙。嵇劉陶阮徒，不足置齒牙。臥甕鄙畢卓，落帽嗤孟嘉。芳草供枕藉，亂鶯助喧嘩。醉鄉得道路，狂海無津涯。一歲春又盡，百年期不賒。同醉君莫辭，獨醒古所嗟。銷愁若沃雪，破悶如割瓜。稱觴起為壽，此樂無以加。歌聲凝貫珠，舞袖飄亂麻。相公謂四座，今日非自誇。有奴善吹笙，有婢彈琵琶。十指纖若筍，雙鬟黳如鴉。履舄起交雜，杯盤散紛拏。歸去勿擁遏，倒載逃難遮。明日宴東武，後日遊若耶。豈獨相公樂，謳歌千萬家。
和微之詩二十三首：和除夜作
作者：白居易（唐）

君賦此詩夜，窮陰歲之餘。我和此詩日，微和春之初。老知顏狀改，病覺肢體虛。頭上毛髮短，口中牙齒疏。一落老病界，難逃生死墟。況此促促世，與君多索居。君在浙江東，榮駕方伯輿。我在魏闕下，謬乘大夫車。妻孥常各飽，奴婢亦盈廬。唯是利人事，比君全不如。我統十郎官，君領百吏胥。我掌四曹局，君管十鄉閭。君為父母君，大惠在資儲。我為刀筆吏，小惡乃誅鋤。君提七郡籍，我按三尺書。俱已佩金印，嘗同趨玉除。外寵信非薄，中懷何不攄。恩光未報答，日月空居諸。磊落嘗許君，侷促應笑予。所以自知分，欲先歌歸歟。
和微之詩二十三首：和知非
作者：白居易（唐）

因君知非問，詮較天下事。第一莫若禪，第二無如醉。禪能泯人我，醉可忘榮悴。與君次第言，為我少留意。儒教重禮法，道家養神氣。重禮足滋彰，養神多避忌。不如學禪定，中有甚深味。曠廓瞭如空，澄凝勝於睡。屏除默默唸，銷盡悠悠思。春無傷春心，秋無感秋淚。坐成真諦樂，如受空王賜。既得脫塵勞，兼應離慚愧。除禪其次醉，此說非無謂。一酌機即忘，三杯性鹹遂。逐臣去室婦，降虜敗軍帥。思苦膏火煎，憂深扃鎖秘。須憑百杯沃，莫惜千金費。便似罩中魚，脫飛生兩翅。勸君雖老大，逢酒莫迴避。不然即學禪，兩途同一致。
和微之詩二十三首：和望曉
作者：白居易（唐）

休吟稽山曉，聽詠秦城旦。鳴雞初有聲，宿鳥猶未散。丁丁漏向盡，鼕鼕鼓過半。南山青沉沉，東方白漫漫。街心若流水，城角如斷岸。星河稍隅落，宮闕方輪煥。朝車雷四合，騎火星一貫。赫奕冠蓋盛，熒煌朱紫爛。沙堤亙蟆池，市路繞龍斷。白日忽照耀，紅塵紛散亂。貴教過客避，榮任行人看。祥煙滿虛空，春色無邊畔。鵷行候晷刻，龍尾登霄漢。臺殿暖宜攀，風光晴可玩。草鋪地茵褥，雲卷天幃幔。鶯雜佩鏘鏘，花饒衣粲粲。何言終日樂，獨起臨風歎。歎我同心人，一別春七換。相望山隔礙，欲去官羈絆。何日到江東，超然似張翰。
和微之詩二十三首：和李勢女
作者：白居易（唐）

減一分太短，增一分太長。不朱面若花，不粉肌如霜。色為天下豔，心乃女中郎。自言重不幸，家破身未亡。人各有一死，此死職所當。忍將先人體，與主為疣瘡。妾死主意快，從此兩無妨。願信赤心語，速即白刃光。南郡忽感激，卻立舍鋒鋩。撫背稱阿姉，歸我如歸鄉。竟以恩信待，豈止猜妒忘。由來幾上肉，不足揮幹將。南郡死已久，骨枯墓蒼蒼。願於墓上頭，立石鐫此章。勸誡天下婦，不令陰勝陽。
和微之詩二十三首：和酬鄭侍禦東陽春悶放懷追越遊見寄
作者：白居易（唐）

君得嘉魚置賓席，樂如南有嘉魚時。勁氣森爽竹竿竦，一緘疏入掩穀永，三都賦成排左思。自言拜辭主人後，昨日嘉魚來訪我，方駕同出何所之。樂遊原頭春尚早，流年惝怳不饒我，美景鮮妍來為誰。紅塵三條界阡陌，暮鐘遠近聲互動，暝鳥高下飛追隨。酒酣將歸未能去，胡不花下伴春醉，滿酌綠酒聽黃鸝。嘉魚點頭時一歎，此詩勿遣閒人見，見恐與他為笑資。白首舊寮知我者，
和微之詩二十三首：和自勸二首
作者：白居易（唐）

稀稀疏疏繞籬竹，窄窄狹狹向陽屋。屋中有一曝背翁，不知有益及民無，二十年來食官祿。就暖移盤簷下食，勤操丹筆念黃沙，莫使饑寒囚滯獄。急景凋年急於水，念此攬衣中夜起。門無宿客共誰言，微酣靜坐未能眠，風霰蕭蕭打窗紙。自問有何才與術，請看韋孔與錢崔，半月之間四人死。
和微之詩二十三首：和雨中花
作者：白居易（唐）

真宰倒持生殺柄，閑物命長人短命。松枝上鶴蓍下龜，何異花開旦暝間，未落仍遭風雨橫。草得經年菜連月，桃李無言難自訴，黃鶯解語憑君說。鶯雖為說不分明，
和微之詩二十三首：和晨興因報問龜兒
作者：白居易（唐）

冬旦寒慘澹，雲日無晶輝。當此歲暮感，見君晨興詩。君詩亦多苦，苦在兄遠離。我苦不在遠，纏綿肝與脾。西院病孀婦，後床孤侄兒。黃昏一慟後，夜半十起時。病眼兩行血，衰鬢萬莖絲。咽絕五臟脈，瘦消百骸脂。雙目失一目，四肢斷兩肢。不如溘然逝，安用半活為。誰謂荼檗苦，荼檗甘如飴。誰謂湯火熱，湯火冷如澌。前時君寄詩，憂念問阿龜。喉燥聲氣窒，經年無報辭。及睹晨興句，未吟先涕垂。因茲漣洳際，一吐心中悲。茫茫四海間，此苦唯君知。去我四千裡，使我告訴誰。仰頭向青天，但見雁南飛。憑雁寄一語，為我達微之。弦絕有續膠，樹斬可接枝。唯我中腸斷，應無連得期。
和微之詩二十三首：和朝回與王煉師遊南山下
作者：白居易（唐）

藹藹春景餘，峨峨夏雲初。躞蹀退朝騎，飄颻隨風裾。晨從四丞相，入拜白玉除。暮與一道士，出尋青溪居。吏隱本齊致，朝野孰雲殊。道在有中適，機忘無外虞。但愧煙霄上，鸞鳳為吾徒。又慚雲林間，鷗鶴不我疏。坐傾數杯酒，臥枕一卷書。興酣頭兀兀，睡覺心於於。以此送日月，問師為何如。
和微之詩二十三首：和嘗新酒
作者：白居易（唐）

空腹嘗新酒，偶成卯時醉。醉來擁褐裘，直至齋時睡。睡酣不語笑，真寢無夢寐。殆欲忘形骸，詎知屬天地。醒餘和未散，起坐澹無事。舉臂一欠伸，引琴彈秋思。
和微之詩二十三首：和順之琴者
作者：白居易（唐）

陰陰花院月，耿耿蘭房燭。中有弄琴人，聲貌俱如玉。清泠石泉引，雅澹風松曲。遂使君子心，不愛凡絲竹。
感舊寫真
作者：白居易（唐）

李放寫我真，寫來二十載。莫問真何如，畫亦銷光彩。朱顏與玄鬢，日夜改複改。無磋貌遽非，且喜身猶在。
授太子賓客歸洛
作者：白居易（唐）

南省去拂衣，東都來掩扉。病將老齊至，心與身同歸。白首外緣少，紅塵前事非。懷哉紫芝叟，千載心相依。
秋池二首
作者：白居易（唐）

身閑無所為，心閑無所思。況當故園夜，複此新秋池。岸暗鳥棲後，橋明月出時。菱風香散漫，桂露光參差。靜境多獨得，幽懷竟誰知。悠然心中語，自問來何遲。朝衣薄且健，晚簟清仍滑。社近燕影稀，雨餘蟬聲歇。閑中得詩境，此境幽難說。露荷珠自傾，風竹玉相戛。誰能一同宿，共玩新秋月。暑退早涼歸，池邊好時節。
中隱
作者：白居易（唐）

大隱住朝市，小隱入丘樊。丘樊太冷落，朝市太囂喧。不如作中隱，隱在留司官。似出複似處，非忙亦非閑。不勞心與力，又免饑與寒。終歲無公事，隨月有俸錢。君若好登臨，城南有秋山。君若愛遊蕩，城東有春園。君若欲一醉，時出赴賓筵。洛中多君子，可以恣歡言。君若欲高臥，但自深掩關。亦無車馬客，造次到門前。人生處一世，其道難兩全。賤即苦凍餒，貴則多憂患。唯此中隱士，致身吉且安。窮通與豐約，正在四者間。
問秋光
作者：白居易（唐）

殷卿領北鎮，崔尹開南幕。外事信為榮，中懷未必樂。何如不才者，兀兀無所作。不引窗下琴，即舉池上酌。淡交唯對水，老伴無如鶴。自適頗從容，旁觀誠濩落。身心轉恬泰，煙景彌淡泊。回首語秋光，東來應不錯。
引泉
作者：白居易（唐）

一為止足限，二為衰疾牽。邴罷不因事，陶歸非待年。歸來嵩洛下，閉戶何翛然。靜掃林下地，閑疏池畔泉。伊流狹似帶，洛石大如拳。誰教明月下，為我聲濺濺。竟夕舟中坐，有時橋上眠。何用施屏障，水竹繞床前。
知足吟
作者：白居易（唐）

不種一隴田，倉中有餘粟。不採一株桑，箱中有餘服。官閑離憂責，身泰無羈束。中人百戶稅，賓客一年祿。樽中不乏酒，籬下仍多菊。是物皆有餘，非心無所欲。吟君未貧作，同歌知足曲。自問此時心，不足何時足。
酬集賢劉郎中對月見寄，兼懷元浙東
作者：白居易（唐）

月在洛陽天，天高淨如水。下有白頭人，攬衣中夜起。思遠鏡亭上，光深書殿裡。眇然三處心，相去各千里。
太湖石
作者：白居易（唐）

遠望老嵯峨，近觀怪嶔崟。才高八九尺，勢若千萬尋。嵌空華陽洞，重疊匡山岑。邈矣仙掌迥，呀然劍門深。形質冠今古，氣色通晴陰。未秋已瑟瑟，欲雨先沉沉。天姿信為異，時用非所任。磨刀不如礪，搗帛不如砧。何乃主人意，重之如萬金。豈伊造物者，獨能知我心。
偶作二首
作者：白居易（唐）

擾擾貪生人，幾何不夭閼。遑遑愛名人，幾何能貴達。伊餘信多幸，拖紫垂白髮。身為三品官，年已五十八。筋骸雖早衰，尚未苦羸惙。資產雖不豐，亦不甚貧竭。登山力猶在，遇酒興時發。無事日月長，不羈天地闊。安身有處所，適意無時節。解帶松下風，抱琴池上月。人間所重者，相印將軍鉞。謀慮系安危，威權主生殺。焦心一身苦，炙手旁人熱。未必方寸間，得如吾快活。日出起盥櫛，振衣入道場。寂然無他念，但對一爐香。日高始就食，食亦非膏粱。精粗隨所有，亦足飽充腸。日午脫巾簪，燕息窗下床。清風颯然至，臥可致羲皇。日西引杖屨，散步遊林塘。或飲茶一醆，或吟詩一章。日入多不食，有時唯命觴。何以送閑夜，一曲秋霓裳。一日分五時，作息率有常。自喜老後健，不嫌閑中忙。是非一以貫，身世交相忘。若問此何許，此是無何鄉。
葺池上舊亭
作者：白居易（唐）

池月夜淒涼，池風曉蕭颯。欲入池上冬，先葺池上合。向暖窗戶開，迎寒簾幕合。苔封舊瓦木，水照新朱蠟。軟火深土爐，香醪小瓷榼。中有獨宿翁，一燈對一榻。
崔十八新池
作者：白居易（唐）

愛君新小池，池色無人知。見底月明夜，無波風定時。忽看不似水，一泊稀琉璃。
玩止水
作者：白居易（唐）

動者樂流水，靜者樂止水。利物不如流，鑒形不如止。淒清早霜降，淅瀝微風起。中面紅葉開，四隅綠萍委。廣狹八九丈，灣環有涯涘。淺深三四尺，洞徹無表裡。淨分鶴翹足，澄見魚掉尾。迎眸洗眼塵，隔胸蕩心滓。定將禪不別，明與誠相似。清能律貪夫，淡可交君子。豈唯空狎玩，亦取相倫擬。欲識靜者心，心源只如此。
聞崔十八宿予新昌弊宅時予亦宿崔家依仁新亭一宵偶同兩興暗合因而成詠聊以寫懷
作者：白居易（唐）

陋巷掩弊廬，高居敞華屋。新昌七株松，依仁萬莖竹。松前月臺白，竹下風池綠。君向我齋眠，我在君亭宿。平生有微尚，彼此多幽獨。何必本主人，兩心聊自足。
日長
作者：白居易（唐）

日長晝加餐，夜短朝餘睡。春來寢食間，雖老猶有味。林塘得芳景，園麴生幽致。愛水多棹舟，惜花不掃地。幸無眼下病，且向樽前醉。身外何足言，人間本無事。
三月三十日作
作者：白居易（唐）

今朝三月盡，寂寞春事畢。黃鳥漸無聲，朱櫻新結實。臨風獨長歎，此歎意非一。半百過九年，豔陽殘一日。隨年減歡笑，逐日添衰疾。且遣花下歌，送此杯中物。
慵不能
作者：白居易（唐）

架上非無書，眼慵不能看。匣中亦有琴，手慵不能彈。腰慵不能帶，頭慵不能冠。午後恣情寢，午時隨事餐。一餐終日飽，一寢至夜安。饑寒亦閒事，況乃不饑寒。
晨興
作者：白居易（唐）

宿鳥動前林，晨光上東屋。銅爐添早香，紗籠滅殘燭。頭醒風稍愈，眼飽睡初足。起坐兀無思，叩齒三十六。何以解宿齋，一杯雲母粥。
朝課
作者：白居易（唐）

平甃白石渠，靜掃青苔院。池上好風來，新荷大如扇。小亭中何有，素琴對黃卷。蕊珠諷數篇，秋思彈一遍。從容朝課畢，方與客相見。
天竺寺七葉堂避暑
作者：白居易（唐）

鬱鬱複鬱鬱，伏熱何時畢。行入七葉堂，煩暑隨步失。簷雨稍霏微，窗風正蕭瑟。清宵一覺睡，可以銷百疾。
香山寺石樓潭夜浴
作者：白居易（唐）

炎光晝方熾，暑氣宵彌毒。搖扇風甚微，褰裳汗霢霂。起向月下行，來就潭中浴。平石為浴床，窪石為浴斛。綃巾薄露頂，草屨輕乘足。清涼詠而歸，歸上石樓宿。
嗟發落
作者：白居易（唐）

朝亦嗟發落，暮亦嗟發落。落盡誠可嗟，盡來亦不惡。既不勞洗沐，又不煩梳掠。最宜濕暑天，頭輕無髻縛。脫置垢巾幘，解去塵纓絡。銀瓶貯寒泉，當頂傾一勺。有如醍醐灌，坐受清涼樂。因悟自在僧，亦資於剃削。
安穩眠
作者：白居易（唐）

家雖日漸貧，猶未苦饑凍。身雖日漸老，幸無急病痛。眼逢鬧處合，心向閒時用。既得安穩眠，亦無顛倒夢。
池上夜境
作者：白居易（唐）

晴空星月落池塘，澄鮮淨綠表裡光。露簟清瑩迎夜滑，但問塵埃能去否，濯纓何必向滄浪。
書紳
作者：白居易（唐）

仕有職役勞，農有畎畝勤。優哉分司叟，心力無苦辛。歲晚頭又白，自問何欣欣。新酒始開甕，舊谷猶滿囷。吾嘗靜自思，往往夜達晨。何以送吾老，何以安吾貧。歲計莫如穀，飽則不幹人。日計莫如醉，醉則兼忘身。誠知有道理，未敢勸交親。恐為人所哂，聊自書諸紳。
秋遊平泉，贈韋處士、閑禪師
作者：白居易（唐）

秋景引閒步，山遊不知疲。杖藜舍輿馬，十裡與僧期。昔嘗憂六十，四體不支援。今來已及此，猶未苦衰羸。心興遇境發，身力因行知。尋雲到起處，愛泉聽滴時。南村韋處士，西寺閑禪師。山頭與澗底，聞健且相隨。
遊坊口懸泉，偶題石上
作者：白居易（唐）

濟源山水好，老尹知之久。常日聽人言，今秋入吾手。孔山刀劍立，沁水龍蛇走。危磴上懸泉，澄灣轉坊口。虛明見深底，淨綠無纖垢。仙棹浪悠揚，塵纓風鬥藪。巖寒松柏短，石古莓苔厚。錦坐纓高低，翠屏張左右。雖無安石妓，不乏文舉酒。談笑逐身來，管絃隨事有。時逢杖錫客，或值垂綸叟。相與澹忘歸，自辰將及酉。公門欲返駕，溪路猶回首。早晚重來遊，心期罷官後。
對火玩雪
作者：白居易（唐）

平生所心愛，愛火兼憐雪。火是臘天春，雪為陰夜月。鵝毛紛正墮，獸炭敲初折。盈尺白鹽寒，滿爐紅玉熱。稍宜杯酌動，漸引笙歌發。但識歡來由，不知醉時節。銀盤堆柳絮，羅袖摶瓊屑。共愁明日銷，便作經年別。
六年寒食洛下宴遊，贈馮、李二少尹
作者：白居易（唐）

豐年寒食節，美景洛陽城。三尹皆強健，七日盡晴明。東郊蹋青草，南園攀紫荊。風拆海榴豔，露墜木蘭英。假開春未老，宴合日屢傾。珠翠混花影，管絃藏水聲。佳會不易得，良辰亦難並。聽吟歌暫輟，看舞杯徐行。米價賤如土，酒味濃於餳。此時不盡醉，但恐負平生。殷勤二曹長，各捧一銀觥。
苦熱中寄舒員外
作者：白居易（唐）

何堪日衰病，複此時炎燠。厭對俗杯盤，倦聽凡絲竹。藤床鋪晚雪，角枕截寒玉。安得清瘦人，新秋夜同宿。非君固不可，何夕枉高躅。
閑夕
作者：白居易（唐）

一聲早蟬發，數點新螢度。蘭釭耿無煙，筠簟清有露。未歸後房寢，且下前軒步。斜月入低廊，涼風滿高樹。放懷常自適，遇境多成趣。何法使之然，心中無細故。
寄情
作者：白居易（唐）

灼灼早春梅，東南枝最早。持來玩未足，花向手中老。芳香銷掌握，悵望生懷抱。豈無後開花，念此先開好。
舒員外遊香山寺數日不歸兼辱尺書大誇勝事時正值坐衙慮囚之際走筆題長句以贈之
作者：白居易（唐）

香山石樓倚天開，翠屏壁立波環回。黃菊繁時好客到，軒騎逶遲棹容與，留連三日不能回。白頭老尹府中坐，豈無池塘長秋草，亦有絲竹生塵埃。今日清光昨夜月，
早冬遊王屋自靈都抵陽臺上方望天壇偶吟成章寄溫谷周尊師中書李相公
作者：白居易（唐）

霜降山水清，王屋十月時。石泉碧漾漾，巖樹紅離離。朝為靈都遊，暮有陽臺期。飄然世塵外，鸞鶴如可追。忽念公程盡，複慚身力衰。天壇在天半，欲上心遲遲。嘗聞此遊者，隱客與損之。各抱貴仙骨，俱非泥垢姿。二人相顧言，彼此稱男兒。若不為松喬，即須作皋夔。今果如其語，光彩雙葳蕤。一人佩金印，一人翳玉芝。我來高其事，詠歎偶成詩。為君題石上，欲使故山知。
吳宮辭
作者：白居易（唐）

淡紅花帔淺檀蛾，睡臉初開似剪波。坐對珠籠閑理曲，琵琶鸚鵡語相和。
杜鵑花
作者：成彥雄（唐）

杜鵑花與鳥，怨豔兩何賒。疑是口中血，滴成枝上花。一聲寒食夜，數朵野僧家。謝豹出不出，日遲遲又斜。
江上楓
作者：成彥雄（唐）

江楓自蓊鬱，不競松筠力。一葉落漁家，殘陽帶秋色。
夜夜曲
作者：成彥雄（唐）

自從君去夜，錦幌孤蘭麝。欹枕對銀缸，秦箏綠窗下。
村行
作者：成彥雄（唐）

曖曖村煙暮，牧童出深塢。騎牛不顧人，吹笛尋山去。
煎茶
作者：成彥雄（唐）

嶽寺春深睡起時，虎跑泉畔思遲遲。蜀茶倩個雲僧碾，自拾枯松三四枝。
松
作者：成彥雄（唐）

大夫名價古今聞，盤屈孤貞更出群。將謂嶺頭閑得了，夕陽猶掛數枝雲。
新燕
作者：成彥雄（唐）

才離海島宿江濱，應夢笙歌作近鄰。減省雕樑並頭語，畫堂中有未歸人。
會友不至
作者：成彥雄（唐）

王孫還是負佳期，玉馬追遊日漸西。獨上郊原人不見，鷓鴣飛過落花溪。
惜花
作者：成彥雄（唐）

忘餐為戀滿枝紅，錦障頻移護晚風。客散酒酣歸未得，欄邊獨立月明中。
中秋月
作者：成彥雄（唐）

王母妝成鏡未收，倚欄人在水精樓。笙歌莫佔清光盡，留與溪翁一釣舟。
暮春日宴溪亭
作者：成彥雄（唐）

寒食尋芳遊不足，溪亭還醉綠楊煙。誰家花落臨流樹，數片殘紅到檻前。
曉
作者：成彥雄（唐）

列宿回元朝北極，爽神晞露滴樓臺。佳人卷箔臨階砌，笑指庭花昨夜開。
夕
作者：成彥雄（唐）

臺榭沉沉禁漏初，麝煙紅蠟透蝦須。雕籠鸚鵡將棲宿，不許鴉鬟轉轆轤。
露
作者：成彥雄（唐）

銀河昨夜降醍醐，灑遍坤維永珍蘇。疑是鮫人曾泣處，滿池荷葉捧真珠。
遊紫陽宮
作者：成彥雄（唐）

古殿煙霞簇畫屏，直疑蹤跡到蓬瀛。碧桃滿地眠花鹿，深院松窗搗藥聲。
除夜
作者：成彥雄（唐）

銅龍看卻送春來，莫惜顛狂酒百杯。吟鬢就中專擬白，那堪更被二更催。
元日
作者：成彥雄（唐）

戴星先捧祝堯觴，鏡裡堪驚兩鬢霜。好是燈前偷失笑，屠蘇應不得先嘗。
寒夜吟
作者：成彥雄（唐）

洞房脈脈寒宵永，燭影香消金鳳冷。猧兒睡魘喚不醒，滿窗撲落銀蟾影。
柳枝辭九首
作者：成彥雄（唐）

輕籠小徑近誰家，玉馬追風翠影斜。愛把長條惱公子，惹他頭上海棠花。鵝黃剪出小花鈿，綴上芳枝色轉鮮。飲散無人收拾得，月明階下伴鞦韆。東君愛惜與先春，草澤無人處也新。委囑露華並細雨，莫教遲日惹風塵。句踐初迎西子年，琉璃為帚掃溪煙。至今不改當時色，留與王孫系酒船。綠楊移傍小亭栽，便擁穠煙撥不開。誰把金刀為刪掠，放教明月入窗來。遠接關河高接雲，雨餘洗出半天津。牡丹不用相輕薄，自有清陰覆得人。掩映鶯花媚有餘，風流才調比應無。朝朝奉禦臨池上，不羨青松拜大夫。王孫宴罷曲江池，折取春光伴醉歸。怪得美人爭鬥乞，要他穠翠染羅衣。殘照林梢嫋數枝，能招醉客上金堤。馬嬌如練纓如火，瑟瑟陰中步步嘶。
句
作者：成彥雄（唐）

莎草放茵深護砌，海榴噴火巧橫牆。紋鱗引子跳銀海，紫燕呼雛語畫梁。
部落曲
作者：高適（唐）

蕃軍傍塞遊，代馬噴風秋。老將垂金甲，閼支著錦裘。雕戈蒙豹尾，紅旆插狼頭。日暮天山下，鳴笳漢使愁。
贈杜二拾遺
作者：高適（唐）

傳道招提客，詩書自討論。佛香時入院，僧飯屢過門。聽法還應難，尋經剩欲翻。草玄今已畢，此外複何言。
醉後贈張九旭
作者：高適（唐）

世上謾相識，此翁殊不然。興來書自聖，醉後語尤顛。白髮老閒事，青雲在目前。床頭一壺酒，能更幾回眠。
途中寄徐錄事
作者：高適（唐）

落日風雨至，秋天鴻雁初。離憂不堪比，旅館複何如。君又幾時去，我知音信疏。空多篋中贈，長見右軍書。
酬衛八雪中見寄
作者：高適（唐）

季冬憶淇上，落日歸山樊。舊宅帶流水，平田臨古村。雪中望來信，醉裡開衡門。果得希代寶，緘之那可論。
送白少府送兵之隴右
作者：高適（唐）

踐更登隴首，遠別指臨洮。為問關山事，何如州縣勞。軍容隨赤羽，樹色引青袍。誰斷單於臂，今年太白高。
河西送李十七
作者：高適（唐）

邊城多遠別，此去莫徒然。問禮知才子，登科及少年。出門看落日，驅馬向秋天。高價人爭重，行當早著鞭。
送張瑤貶五溪尉
作者：高適（唐）

他日維楨幹，明時懸鏌鋣。江山遙去國，妻子獨還家。離別無嫌遠，沉浮勿強嗟。南登有詞賦，知爾吊長沙。
別韋五
作者：高適（唐）

徒然酌杯酒，不覺散人愁。相識仍遠別，欲歸翻旅遊。夏雲滿郊甸，明月照河洲。莫恨征途遠，東看漳水流。
別劉大校書
作者：高適（唐）

昔日京華去，知君才望新。應猶作賦好，莫歎在官貧。且複傷遠別，不然愁此身。清風幾萬裡，江上一歸人。
宋中別司功叔，各賦一物得商丘
作者：高適（唐）

商丘試一望，隱隱帶秋天。地與辰星在，城將大路遷。干戈悲昔事，墟落對窮年。即此傷離緒，淒淒賦酒筵。
送蔡十二之海上
作者：高適（唐）

黯然何所為，相對但悲酸。季弟念離別，賢兄救急難。河流冰處盡，海路雪中寒。尚有南飛雁，知君不忍看。
別韋兵曹
作者：高適（唐）

離別長千里，相逢數十年。此心應不變，他事已徒然。惆悵春光裡，蹉跎柳色前。逢時當自取，看爾欲先鞭。
獨孤判官部送兵
作者：高適（唐）

餞君嗟遠別，為客念周旋。徵路今如此，前軍猶眇然。出關逢漢壁，登隴望胡天。亦是封侯地，期君早著鞭。
別從甥萬盈
作者：高適（唐）

諸生曰萬盈，四十乃知名。宅相予偏重，家丘人莫輕。美才應自料，苦節豈無成。莫以山田薄，今春又不耕。
別崔少府
作者：高適（唐）

知君少得意，汶上掩柴扉。寒食仍留火，春風未授衣。皆言黃綬屈，早向青雲飛。借問他鄉事，今年歸不歸。
別馮判官
作者：高適（唐）

碣石遼西地，漁陽薊北天。關山唯一道，雨雪盡三邊。才子方為客，將軍正渴賢。遙知幕府下，書記日翩翩。
淇上送韋司倉往滑臺
作者：高適（唐）

飲酒莫辭醉，醉多適不愁。孰知非遠別，終念對窮秋。滑臺門外見，淇水眼前流。君去應回首，風波滿渡頭。
送崔功曹赴越
作者：高適（唐）

傳有東南別，題詩報客居。江山知不厭，州縣複何如。莫恨吳歈曲，嘗看越絕書。今朝欲乘興，隨爾食鱸魚。
送蹇秀才赴臨洮
作者：高適（唐）

悵望日千里，如何今二毛。猶思陽谷去，莫厭隴山高。倚馬見雄筆，隨身唯寶刀。料君終自致，勳業在臨洮。
廣陵別鄭處士
作者：高適（唐）

落日知分手，春風莫斷腸。興來無不愜，才在亦何傷。溪水堪垂釣，江田耐插秧。人生只為此，亦足傲羲皇。
別孫欣
作者：高適（唐）

離人去複留，白馬黑貂裘。屈指論前事，停鞭惜舊遊。帝鄉那可忘，旅館日堪愁。誰念無知己，年年睢水流。
送劉評事充朔方判官，賦得徵馬嘶
作者：高適（唐）

徵馬向邊州，蕭蕭嘶不休。思深應帶別，聲斷為兼秋。歧路風將遠，關山月共愁。贈君從此去，何日大刀頭。
送魏八
作者：高適（唐）

更沽淇上酒，還泛驛前舟。為惜故人去，複憐嘶馬愁。雲山行處合，風雨興中秋。此路無知己，明珠莫暗投。
贈別褚山人
作者：高適（唐）

攜手贈將行，山人道姓名。光陰薊子訓，才術褚先生。牆上梨花白，尊中桂酒清。洛陽無二價，猶是慕風聲。
別王八
作者：高適（唐）

徵馬嘶長路，離人挹佩刀。客來東道遠，歸去北風高。時候何蕭索，鄉心正鬱陶。傳君遇知己，行日有綈袍。
送董判官
作者：高適（唐）

逢君說行邁，倚劍別交親。幕府為才子，將軍作主人。近關多雨雪，出塞有風塵。長策須當用，男兒莫顧身。
送鄭侍禦謫閩中
作者：高適（唐）

謫去君無恨，閩中我舊過。大都秋雁少，只是夜猿多。東路雲山合，南天瘴癘和。自當逢雨露，行矣慎風波。
送李侍禦赴安西
作者：高適（唐）

行子對飛蓬，金鞭指鐵驄。功名萬裡外，心事一杯中。虜障燕支北，秦城太白東。離魂莫惆悵，看取寶刀雄。
送裴別將之安西
作者：高適（唐）

絕域眇難躋，悠然信馬蹄。風塵經跋涉，搖落怨暌攜。地出流沙外，天長甲子西。少年無不可，行矣莫淒淒。
宴郭校書，因之有別
作者：高適（唐）

彩服趨庭訓，分交載酒過。芸香名早著，蓬轉事仍多。苦戰知機息，窮愁奈別何。雲霄莫相待，年鬢已蹉跎。
同李太守北池泛舟，宴高平鄭太守
作者：高適（唐）

每揖龔黃事，還陪李郭舟。雲從四嶽起，水向百城流。幽意隨登陟，嘉言即獻酬。乃知縫掖貴，今日對諸侯。
同崔員外、綦毋拾遺九日宴京兆府李士曹
作者：高適（唐）

今日好相見，群賢仍廢曹。晚晴催翰墨，秋興引風騷。絳葉擁虛砌，黃花隨濁醪。閉門無不可，何事更登高。
同群公十月朝宴李太守宅
作者：高適（唐）

良牧徵高賞，褰帷問考盤。歲時當正月，甲子入初寒。已聽甘棠頌，欣陪旨酒歡。仍憐門下客，不作布衣看。
武威同諸公過楊七山人，得藤字
作者：高適（唐）

幕府日多暇，田家歲複登。相知恨不早，乘興乃無恆。窮巷在喬木，深齋垂古藤。邊城唯有醉，此外更何能。
同群公登濮陽聖佛寺閣
作者：高適（唐）

落日登臨處，悠然意不窮。佛因初地識，人覺四天空。來雁清霜後，孤帆遠樹中。裴回傷寓目，蕭索對寒風。
同衛八題陸少府書齋
作者：高適（唐）

知君薄州縣，好靜無冬春。散帙至棲鳥，明燈留故人。深房臘酒熟，高院梅花新。若是周旋地，當令風義親。
淇上別業
作者：高適（唐）

依依西山下，別業桑林邊。庭鴨喜多雨，鄰雞知暮天。野人種秋菜，古老開原田。且向世情遠，吾今聊自然。
入昌松東界山行
作者：高適（唐）

鳥道幾登頓，馬蹄無暫閑。崎嶇出長阪，合遝猶前山。石激水流處，天寒松色間。王程應未盡，且莫顧刀環。
使青夷軍入居庸三首
作者：高適（唐）

匹馬行將久，征途去轉難。不知邊地別，只訝客衣單。溪冷泉聲苦，山空木葉幹。莫言關塞極，雲雪尚漫漫。古鎮青山口，寒風落日時。巖巒鳥不過，冰雪馬堪遲。出塞應無策，還家賴有期。東山足松桂，歸去結茅茨。登頓驅徵騎，棲遲愧寶刀。遠行今若此，微祿果徒勞。絕阪水連下，群峰雲共高。自堪成白首，何事一青袍。
自薊北歸
作者：高適（唐）

驅馬薊門北，北風邊馬哀。蒼茫遠山口，豁達胡天開。五將已深入，前軍止半回。誰憐不得意，長劍獨歸來。
東平別前衛縣李寀少府
作者：高適（唐）

黃鳥翩翩楊柳垂，春風送客使人悲。怨別自驚千裡外，此地從來可乘興，留君不住益淒其。
夜別韋司士，得城字
作者：高適（唐）

高館張燈酒複清，夜鐘殘月雁歸聲。只言啼鳥堪求侶，莫怨他鄉暫離別，知君到處有逢迎。
送李少府貶峽中，王少府貶長沙
作者：高適（唐）

嗟君此別意何如，駐馬銜杯問謫居。巫峽啼猿數行淚，聖代即今多雨露，暫時分手莫躊躇。
同陳留崔司戶早春宴蓬池
作者：高適（唐）

同官載酒出郊圻，晴日東馳雁北飛。隔岸春雲邀翰墨，州縣徒勞那可度，後時連騎莫相違。
金城北樓
作者：高適（唐）

北樓西望滿晴空，積水連山勝畫中。湍上急流聲若箭，為問邊庭更何事，至今羌笛怨無窮。
同顏六少府旅宦秋中之作
作者：高適（唐）

傳君昨夜悵然悲，獨坐新齋木落時。逸氣舊來淩燕雀，不是鬼神無正直，從來州縣有瑕疵。
重陽
作者：高適（唐）

節物驚心兩鬢華，東籬空繞未開花。百年將半仕三已，真成獨坐空搔首，門柳蕭蕭噪暮鴉。
古樂府飛龍曲，留上陳左相
作者：高適（唐）

德以精靈降，時膺夢寐求。蒼生謝安石，天子富平侯。尊俎資高論，巖廊挹大猷。相門連戶牖，卿族嗣弓裘。豁達雲開霽，清明月映秋。能為吉甫頌，善用子房籌。階砌思攀陟，門闌尚阻修。高山不易仰，大匠本難投。跡與松喬合，心緣啟沃留。公才山吏部，書癖杜荊州。幸沐千年聖，何辭一尉休。折腰知寵辱，回首見沉浮。天地莊生馬，江湖範蠡舟。逍遙堪自樂，浩蕩信無憂。去此從黃綬，歸歟任白頭。風塵與霄漢，瞻望日悠悠。
留上李右相
作者：高適（唐）

風俗登淳古，君臣挹大庭。深沉謀九德，密勿契千齡。獨立調元氣，清心豁窅冥。本枝連帝系，長策冠生靈。傅說明殷道，蕭何律漢刑。鈞衡持國柄，柱石總朝經。隱軫江山藻，氛氳鼎鼐銘。興中皆白雪，身外即丹青。江海呼窮鳥，詩書問聚螢。吹噓成羽翼，提握動芳馨。倚伏悲還笑，棲遲醉複醒。恩榮初就列，含育忝宵形。有竊丘山惠，無時枕蓆寧。壯心瞻落景，生事感浮萍。莫以才難用，終期善易聽。未為門下客，徒謝少微星。
同李員外賀哥舒大夫破九曲之作
作者：高適（唐）

遙傳副丞相，昨日破西蕃。作氣群山動，揚軍大旆翻。奇兵邀轉戰，連孥絕歸奔。泉噴諸戎血，風驅死虜魂。頭飛攢萬戟，面縛聚轅門。鬼哭黃埃暮，天愁白日昏。石城與巖險，鐵騎皆雲屯。長策一言決，高蹤百代存。威稜懾沙漠，忠義感乾坤。老將黯無色，儒生安敢論。解圍憑廟算，止殺報君恩。唯有關河渺，蒼茫空樹墩。
信安王幕府詩
作者：高適（唐）

雲紀軒皇代，星高太白年。廟堂諮上策，幕府制中權。磐石藩維固，升壇禮樂先。國章榮印綬，公服貴貂蟬。樂善旌深德，輸忠格上玄。剪桐光寵錫，題劍美貞堅。聖祚雄圖廣，師貞武德虔。雷霆七校發，旌旆五營連。華省徵群乂，霜臺舉二賢。豈伊公望遠，曾是茂才遷。並秉韜鈐術，兼該翰墨筵。帝思麟閣像，臣獻柏梁篇。振玉登遼甸，摐金曆薊壖。度河飛羽檄，橫海泛樓船。北伐聲逾邁，東徵務以專。講戎喧涿野，料敵靜居延。軍勢持三略，兵戎自九天。朝瞻授鉞去，時聽偃戈旋。大漠風沙裡，長城雨雪邊。雲端臨碣石，波際隱朝鮮。夜壁沖高鬥，寒空駐彩旃。倚弓玄兔月，飲馬白狼川。庶物隨交泰，蒼生解倒懸。四郊增氣象，萬裡絕風煙。關塞鴻勳著，京華甲第全。落梅橫吹後，春色凱歌前。直道常兼濟，微才獨棄捐。曳裾誠已矣，投筆尚淒然。作賦同元淑，能詩匪仲宣。雲霄不可望，空欲仰神仙。
東平旅遊，奉贈薛太守二十四韻
作者：高適（唐）

頌美馳千古，欽賢仰大猷。晉公標逸氣，汾水注長流。神與公忠節，天生將相儔。青雲本自負，赤縣獨推尤。禦史風逾勁，郎官草屢修。鵷鸞粉署起，鷹隼柏臺秋。出入交三事，飛鳴揖五侯。軍書陳上策，廷議借前籌。肅肅趨朝列，雍雍引帝求。一麾俄出守，千里再分憂。不改任棠水，仍傳晏子裘。歌謠隨舉扇，旌旆逐鳴騶。郡國長河繞，川原大野幽。地連堯泰嶽，山向禹青州。汶上春帆渡，秦亭晚日愁。遺墟當少昊，懸象逼奎婁。即此逢清鑒，終然喜暗投。叨承解榻禮，更得問縑遊。高興陪登陟，嘉言忝獻酬。觀棋知戰勝，探象會冥搜。眺聽情何限，沖融惠勿休。只應齊語默，寧肯問沉浮。然諾長懷季，棲遑輒累丘。平生感知己，方寸豈悠悠。
真定即事，奉贈韋使君二十八韻
作者：高適（唐）

飄泊懷書客，遲回此路隅。問津驚棄置，投刺忽踟躕。方伯恩彌重，蒼生詠已蘇。郡稱廉叔度，朝議管夷吾。乃繼三臺側，仍將四嶽俱。江山澄氣象，崖谷倚冰壺。詔寵金門策，官榮葉縣鳧。擢才登粉署，飛步躡雲衢。起草徵調墨，焚香即宴娛。光華揚盛矣，霄漢在茲乎。隱軫推公望，逶迤協帝俞。軒車辭魏闕，旌節副幽都。始佩仙郎印，俄兼太守符。尤多蜀郡理，更得潁川謨。城邑推雄鎮，山川列簡圖。舊燕當絕漠，全趙對平蕪。曠野何彌漫，長亭複鬱紆。始泉遺俗近，活水戰場無。月換思鄉陌，星迴記鬥樞。歲容歸永珍，和氣發鴻爐。淪落而誰遇，棲遑有是夫。不才羞擁腫，幹祿謝侏儒。契闊慚行邁，羈離憶友于。田園同季子，儲蓄異陶朱。方欲呈高義，吹噓揖大巫。永懷吐肝膽，猶憚阻榮枯。解榻情何限，忘言道未殊。從來貴縫掖，應是念窮途。
和竇侍禦登涼州七級浮圖之作
作者：高適（唐）

化塔屹中起，孤高宜上躋。鐵冠雄賞眺，金界寵招攜。空色在軒戶，邊聲連鼓鼙。天寒萬裡北，地豁九州西。清興揖才彥，峻風和端倪。始知陽春後，具物皆筌蹄。
酬河南節度使賀蘭大夫見贈之作
作者：高適（唐）

高閣憑欄檻，中軍倚旆旌。感時常激切，於己即忘情。河華屯妖氣，伊瀍有戰聲。愧無戡難策，多謝出師名。秉鉞知恩重，臨戎覺命輕。股肱瞻列嶽，唇齒賴長城。隱隱摧鋒勢，光光弄印榮。魯連真義士，陸遜豈書生。直道甯殊智，先鞭忽抗行。楚雲隨去馬，淮月尚連營。撫劍堪投分，悲歌益不平。從來重然諾，況值欲橫行。
奉酬睢陽路太守見贈之作
作者：高適（唐）

盛才膺命代，高價動良時。帝簡登藩翰，人和發詠思。神仙去華省，鵷鷺憶丹墀。清淨能無事，優遊即賦詩。江山紛想像，雲物共萎蕤。逸氣劉公幹，玄言向子期。多慚汲引速，翻愧激昂遲。相馬知何限，登龍反自疑。風塵吏道迫，行邁旅心悲。拙疾徒為爾，窮愁欲問誰。秋庭一片葉，朝鏡數莖絲。州縣甘無取，丘園悔莫追。瓊瑤生篋笥，光景借茅茨。他日青霄裡，猶應訪所知。
奉酬睢陽李太守
作者：高適（唐）

公族稱王佐，朝經允帝求。本枝疆我李，磐石冠諸劉。禮樂光輝盛，山河氣象幽。系高周柱史，名重晉陽秋。華省膺推擇，青雲寵宴遊。握蘭多具美，前席有嘉謀。賦得黃金賜，言皆白璧酬。著鞭驅駟馬，操刃解全牛。出鎮兼方伯，承家複列侯。朝瞻孔北海，時用杜荊州。廣固才登陟，毗陵忽阻修。三臺冀入夢，四嶽尚分憂。郡邑連京口，山川望石頭。海門當建節，江路引鳴騶。俗見中興理，人逢至道休。先移白額橫，更息赭衣偷。梁國歌來晚，徐方怨不留。豈伊齊政術，將以變澆浮。訟簡知能吏，刑寬察要囚。坐堂風偃草，行縣雨隨輈。地是蒙莊宅，城遺閼伯丘。孝王餘井徑，微子故田疇。冬至招搖轉，天寒螮蝀收。猿巖飛雨雪，兔苑落梧楸。列戟霜侵戶，褰幃月在鉤。好賢常解榻，乘興每登樓。逸足橫千里，高談注九流。詩題青玉案，衣贈黑貂裘。窮巷軒車靜，閑齋耳目愁。未能方管樂，翻欲慕巢由。講德良難敵，觀風豈易儔。寸心仍有適，江海一扁舟。
送柴司戶充劉卿判官之嶺外
作者：高適（唐）

嶺外資雄鎮，朝端寵節旄。月卿臨幕府，星使出詞曹。海對羊城闊，山連象郡高。風霜驅瘴癘，忠信涉波濤。別恨隨流水，交情脫寶刀。有才無不適，行矣莫徒勞。
送蔡少府赴登州推事
作者：高適（唐）

膠東連即墨，萊水入滄溟。國小常多事，人訛屢抵刑。公才徵郡邑，詔使出郊坰。標格誰當犯，風謠信可聽。崢嶸大峴口，邐迤汶陽亭。地迥雲偏白，天秋山更青。祖筵方卜晝，王事急侵星。勸爾將為德，斯言蓋有聽。
秦中送李九赴越
作者：高適（唐）

攜手望千里，於今將十年。如何每離別，心事複迍邅。適越雖有以，出關終耿然。愁霖不可向，長路或難前。吳會獨行客，山陰秋夜船。謝家徵故事，禹穴訪遺編。鏡水君所憶，蓴羹餘舊便。歸來莫忘此，兼示濟江篇。
餞宋八充彭中丞判官之嶺南
作者：高適（唐）

睹君濟時略，使我氣填膺。長策竟不用，高才徒見稱。一朝知己達，累日詔書徵。羽翮忽然就，風飆誰敢淩。舉鞭趨嶺嶠，屈指冒炎蒸。北雁送馳驛，南人思飲冰。彼邦本倔強，習俗多驕矜。翠羽幹平法，黃金撓直繩。若將除害馬，慎勿信蒼蠅。魑魅甯無患，忠貞適有憑。猿啼山不斷，鳶跕路難登。海岸出交趾，江城連始興。繡衣當節制，幕府盛威稜。勿憚九嶷險，須令百越澄。立談多感激，行李即嚴凝。離別胡為者，雲霄遲爾升。
陪竇侍禦泛靈雲池
作者：高適（唐）

白露時先降，清川思不窮。江湖仍塞上，舟楫在軍中。舞換臨津樹，歌饒向迥風。夕陽連積水，邊色滿秋空。乘興宜投轄，邀歡莫避驄。誰憐持弱羽，猶欲伴鵷鴻。
陪竇侍禦靈雲南亭宴，詩得雷字
作者：高適（唐）

人幽宜眺聽，目極喜亭臺。風景知愁在，關山憶夢回。只言殊語默，何意忝遊陪。連唱波瀾動，冥搜物象開。新秋歸遠樹，殘雨擁輕雷。簷外長天盡，尊前獨鳥來。常吟塞下曲，多謝幕中才。河漢徒相望，嘉期安在哉。
同熊少府題盧主簿茅齋
作者：高適（唐）

虛院野情在，茅齋秋興存。孝廉趨下位，才子出高門。乃繼幽人靜，能令學者尊。江山歸謝客，神鬼下劉根。階樹時攀折，窗書任討論。自堪成獨往，何必武陵源。
同朱五題盧使君義井
作者：高適（唐）

高義唯良牧，深仁自下車。寧知鑿井處，還是飲冰餘。地即泉源久，人當汲引初。體清能鑒物，色洞每含虛。上善滋來往，中和浹裡閭。濟時應未竭，懷惠複何如。
同郭十題楊主簿新廳
作者：高適（唐）

華館曙沉沉，惟良正在今。用材兼柱石，聞物象高深。更得芝蘭地，兼營枳棘林。向風扃戟戶，當署近棠陰。勿改安卑節，聊閑理劇心。多君有知己，一和郢中吟。
秋日作
作者：高適（唐）

端居值秋節，此日更愁辛。寂寞無一事，蒿萊通四鄰。閉門生白髮，回首憶青春。歲月不相待，交遊隨眾人。雲霄何處託，愚直有誰親。舉酒聊自勸，窮通訊爾身。
闢陽城
作者：高適（唐）

荒城在高岸，淩眺俯清淇。傳道漢天子，而封審食其。姦淫且不戮，茅土孰雲宜。何得英雄主，返令兒女欺。母儀良已失，臣節豈如斯。太息一朝事，乃令人所嗤。
赴彭州山行之作
作者：高適（唐）

峭壁連崆峒，攢峰疊翠微。鳥聲堪駐馬，林色可忘機。怪石時侵徑，輕蘿乍拂衣。路長愁作客，年老更思歸。且悅巖巒勝，寧嗟意緒違。山行應未盡，誰與玩芳菲。
詠史
作者：高適（唐）

尚有綈袍贈，應憐範叔寒。不知天下士，猶作布衣看。
送兵到薊北
作者：高適（唐）

積雪與天迥，屯軍連塞愁。誰知此行邁，不為覓封侯。
同群公題張處士菜園
作者：高適（唐）

耕地桑柘間，地肥菜常熟。為問葵藿資，何如廟堂肉。
逢謝偃
作者：高適（唐）

紅顏愴為別，白髮始相逢。唯餘昔時淚，無復舊時容。
田家春望
作者：高適（唐）

出門何所見，春色滿平蕪。可歎無知己，高陽一酒徒。
閒居
作者：高適（唐）

柳色驚心事，春風厭索居。方知一杯酒，猶勝百家書。
封丘作
作者：高適（唐）

州縣才難適，雲山道欲窮。揣摩慚黠吏，棲隱謝愚公。
九曲詞三首
作者：高適（唐）

許國從來徹廟堂，連年不為在疆場。將軍天上封侯印，禦史臺上異姓王。萬騎爭歌楊柳春，千場對舞繡騏驎。到處盡逢歡洽事，相看總是太平人。鐵騎橫行鐵嶺頭，西看邏逤取封侯。青海只今將飲馬，黃河不用更防秋。
營州歌
作者：高適（唐）

營州少年厭原野，狐裘蒙茸獵城下。虜酒千鐘不醉人，胡兒十歲能騎馬。
玉真公主歌
作者：高適（唐）

常言龍德本天仙，誰謂仙人每學仙。更道玄元指李日，多於王母種桃年。仙宮仙府有真仙，天寶天仙秘莫傳。為問軒皇三百歲，何如大道一千年。
和王七玉門關聽吹笛
作者：高適（唐）

胡人吹笛戍樓間，樓上蕭條海月閑。借問落梅凡幾曲，從風一夜滿關山。
別董大二首
作者：高適（唐）

十裡黃雲白日曛，北風吹雁雪紛紛。莫愁前路無知己，天下誰人不識君。六翮飄颻私自憐，一離京洛十餘年。丈夫貧踐應未足，今日相逢無酒錢。
送桂陽孝廉
作者：高適（唐）

桂陽年少西入秦，數經甲科猶白身。即今江海一歸客，他日雲霄萬里人。
送李少府，時在客舍作
作者：高適（唐）

相逢旅館意多違，暮雪初晴候雁飛。主人酒盡君未醉，薄暮途遙歸不歸。
聽張立本女吟
作者：高適（唐）

危冠廣袖楚宮妝，獨步閒庭逐夜涼。自把玉釵敲砌竹，清歌一曲月如霜。
初至封丘作
作者：高適（唐）

可憐薄暮宦遊子，獨臥虛齋思無已。去家百里不得歸，到官數日秋風起。
除夜作
作者：高適（唐）

旅館寒燈獨不眠，客心何事轉淒然。故鄉今夜思千里，愁鬢明朝又一年。
奉和聖制南郊禮畢酺宴
作者：張九齡（唐）

配天昭聖業，率土慶輝光。春發三條路，酺開百戲場。流恩均庶品，縱觀聚康莊。妙舞來平樂，新聲出建章。分曹日抱戴，赴節鳳歸昌。幸奏承雲樂，同晞湛露陽。氣和皆有感，澤厚自無疆。飽德君臣醉，連歌奉柏梁。
奉和聖制早渡蒲津關
作者：張九齡（唐）

魏武中流處，軒皇問道回。長堤春樹發，高掌曙雲開。龍負王舟渡，人佔仙氣來。河津會日月，天仗役風雷。東顧重關盡，西馳萬國陪。還聞股肱郡，元首詠康哉。
奉和聖制同二相南出雀鼠谷
作者：張九齡（唐）

設險諸侯地，承平聖主巡。東君朝二月，南旆擁三辰。寒出重關盡，年隨行漏新。瑞雲叢捧日，芳樹曲迎春。舞詠先馳道，恩華及從臣。汾川花鳥意，並奉屬車塵。
奉和聖制經河上公廟
作者：張九齡（唐）

昔者河邊叟，誰知隱與仙。姓名終不識，章句此空傳。跡為坐忘晦，言猶強著詮。精靈竟何所，祠宇獨依然。道在紆宸眷，風行動睿篇。從茲化天下，清淨複何先。
奉和聖制送尚書燕國公赴朔方
作者：張九齡（唐）

宗臣事有徵，廟算在休兵。天與三臺座，人當萬裡城。朔南方偃革，河右暫揚旌。寵錫從仙禁，光華出漢京。山川勤遠略，原隰軫皇情。為奏燻琴唱，仍題寶劍名。聞風六郡伏，計日五戎平。山甫歸應疾，留侯功複成。歌鐘旋可望，衽席豈難行。四牡何時入，吾君憶履聲。
奉和聖制途經華山
作者：張九齡（唐）

萬乘華山下，千巖雲漢中。靈居雖窅密，睿覽忽玄同。日月臨高掌，神仙仰大風。攢峰勢岌岌，翊輦氣雄雄。揆物知幽贊，銘勳表聖衷。會應陪玉檢，來此告成功。
奉和聖制早登太行山率爾言志
作者：張九齡（唐）

孟月攝提貞，乘時我後徵。晨嚴九折度，暮戒六軍行。日禦馳中道，風師卷太清。戈鋋林表出，組練雪間明。動植希皇豫，高深奉睿情。陪遊七聖列，望幸百神迎。氣色煙猶喜，恩光草尚榮。之罘稱萬歲，今此複同聲。
奉和聖制登封禮畢洛城酺宴
作者：張九齡（唐）

大君畢能事，端扆樂成功。運與千齡合，歡將萬國同。漢酺歌聖酒，韶樂舞燻風。河洛榮光遍，雲煙喜氣通。春華頓覺早，天澤倍知崇。草木皆沾被，猶言不在躬。
恩賜樂遊園宴應制
作者：張九齡（唐）

寶筵延厚命，供帳序群公。形勝宜春接，威儀建禮同。晞陽人似露，解慍物從風。朝慶千齡始，年華二月中。輝光遍草木，和氣發絲桐。歲歲無為化，甯知樂九功。
奉和聖制過王浚墓
作者：張九齡（唐）

漢王思鉅鹿，晉將在弘農。入蜀舉長算，平吳成大功。與渾雖不協，歸皓實為雄。孤績淪千載，流名感聖衷。萬乘度荒隴，一顧凜生風。古節猶不棄，今人爭效忠。
奉和吏部崔尚書雨後大明朝堂望南山
作者：張九齡（唐）

迢遞終南頂，朝朝閶闔前。朅來青綺外，高在翠微先。雙鳳褰為闕，群龍儼若仙。還知到玄圃，更是謁甘泉。夜雨塵初滅，秋空月正懸。詭容紛入望，霽色宛成妍。東極華陰踐，西彌嶓塚連。奔峰出嶺外，瀑水落雲邊。漢帝宮將苑，商君陌與阡。林華鋪近甸，煙靄繞晴川。既庶仁斯及，分憂政已宣。山公啟事罷，吉甫頌聲傳。濟濟金門步，洋洋玉樹篇。徒歌雖有屬，清越豈同年。
和崔尚書喜雨
作者：張九齡（唐）

積陽雖有晦，經月未為災。上念人天重，先祈雲漢回。仁心及草木，號令起風雷。照爛陰霞止，交紛瑞雨來。三辰破黍稷，四達屏氛埃。池溜因添滿，林芳為灑開。聽中聲滴瀝，望處影徘徊。惠澤成豐歲，昌言發上才。無論驗石鼓，不是禦雲臺。直頌皇恩浹，崇朝遍九垓。
和許給事中直夜簡諸公
作者：張九齡（唐）

未央鐘漏晚，仙宇藹沉沉。武衛千廬合，嚴扃萬戶深。左掖知天近，南窗見月臨。樹搖金掌露，庭徙玉樓陰。他日聞更直，中宵屬所欽。聲華大國寶，夙夜近臣心。逸興乘高閣，雄飛在禁林。寧思竊抃者，情發為知音。
和蘇侍郎小園夕霽寄諸弟
作者：張九齡（唐）

清風閶闔至，軒蓋承明歸。雲月愛秋景，林堂開夜扉。何言兼濟日，尚與宴私違。興逐蒹葭變，文因棠棣飛。人倫用忠孝，帝德已光輝。贈弟今為貴，方知陸氏微。
酬宋使君見贈之作
作者：張九齡（唐）

時來不自意，宿昔謬樞衡。翊聖負明主，妨賢愧友生。罷歸猶右職，待罪尚南荊。政有留棠舊，風因繼組成。高軒問疾苦，烝庶荷仁明。衰廢時所薄，只言僚故情。
酬宋使君見詒
作者：張九齡（唐）

陟鄰初稟訓，獻策幸逢時。朝列且雲忝，君恩複若茲。庭闈際海曲，軺傳荷天慈。顧己歡烏鳥，聞君泣素絲。才明應主召，福善豈神欺。但願白心在，終然涅不淄。
酬通事舍人寓直見示篇中兼起居陸舍人景獻
作者：張九齡（唐）

軒掖殊清秘，才華固在斯。興因膏澤灑，情與惠風吹。所美應人譽，何私亦我儀。同聲感喬木，比翼謝長離。價以陸生減，賢慚鮑叔知。薄遊嘗獨愧，芳訊乃兼施。此夜金閨籍，伊人瓊樹枝。飛鳴複何遠，相顧幸媞媞。
與袁補闕尋蔡拾遺會此公出行後蔡有五韻詩見贈以此篇答焉
作者：張九齡（唐）

轍跡陳家巷，詩書孟子鄰。偶來乘興者，不值草玄人。契是忘年合，情非累日申。聞君還薄暮，見眷及茲辰。贈我如瓊玖，將何報所親。
酬趙二侍禦使西軍贈兩省舊僚之作
作者：張九齡（唐）

石室先鳴者，金門待制同。操刀嘗願割，持斧竟稱雄。應敵兵初起，緣邊虜欲空。使車經隴月，征旆繞河風。忽枉兼金訊，非徒秣馬功。氣清蒲海曲，聲滿柏臺中。顧己塵華省，欣君震遠戎。明時獨匪報，嘗欲退微躬。
武司功初有幽庭春暄見貽夏首獲見以詩報焉
作者：張九齡（唐）

芳月盡離居，幽懷重起予。雖言春事晚，尚想物華初。遲日皦方照，高齋澹複虛。筍成林向密，花落樹應疏。贈鯉情無間，求鶯思有餘。暄妍不相待，含歎欲焉如。
酬王履震遊園林見貽
作者：張九齡（唐）

宅生惟海縣，素業守郊園。中覽霸王說，上徼明主恩。一行罷蘭徑，數載曆金門。既負潘生拙，俄從周任言。逶迤戀軒陛，蕭散反丘樊。舊徑稀人跡，前池耗水痕。並看芳樹老，唯覺敝廬存。自我棲幽谷，逢君翳覆盆。孟軻應有命，賈誼得無冤。江上行傷遠，林間偶避喧。地偏人事絕，時霽鳥聲繁。獨善心俱閉，窮居道共尊。樂因南澗藻，憂豈北堂萱。幽意加投漆，新詩重贈軒。平生徇知己，窮達與君論。
餞王尚書出邊
作者：張九齡（唐）

漢相推人傑，殷宗伐鬼方。還聞出將重，坐見即戎良。上策應為豫，中權且用光。令申兵氣倍，威憺虜魂亡。樹比公孫大，城如道濟長。夏雲登隴首，秋露泫遼陽。武德舒宸眷，文思餞樂章。感恩身既許，激節膽猶嘗。祖帳傾朝列，軍麾駐道傍。詩人何所詠，尚父欲鷹揚。
送趙都護赴安西
作者：張九齡（唐）

將相有更踐，簡心良獨難。遠圖嘗畫地，超拜乃登壇。戎即崑山序，車同渤海單。義無中國費，情必遠人安。他日文兼武，而今慄且寬。自然來月窟，何用刺樓蘭。南至三冬晚，西馳萬裡寒。封侯自有處，徵馬去嘽嘽。
奉使自藍田玉山南行
作者：張九齡（唐）

徵驂入雲壑，始憶步金門。通籍微軀幸，歸途明主恩。匪唯徇行役，兼得慰晨昏。是節暑雲熾，紛吾心所尊。海縣且悠緬，山郵日駿奔。徒知惡囂事，未暇息陰論。嶢武經陳跡，衡湘指故園。水聞南澗險，煙望北林繁。遠靄千巖合，幽聲百籟喧。陰泉夏猶凍，陽景晝方暾。懿此高深極，徒令夢想存。盛明期有報，長往復奚言。
賀給事嘗詣蔡起居郊館有詩因命同作
作者：張九齡（唐）

記言聞直史，築室面層阿。豈不承明入，終雲幽意多。沉冥高士致，休浣故人過。前嶺遊氛滅，中林芳氣和。茲辰阻佳趣，望美獨如何。
南山下舊居閑放
作者：張九齡（唐）

祗役已雲久，乘閑返服初。塊然屏塵事，幽獨坐林閭。清曠前山遠，紛喧此地疏。喬木淩青靄，修篁媚綠渠。耳和繡翼鳥，目暢錦鱗魚。寂寞心還間，飄颻體自虛。興來命旨酒，臨罷閱仙書。但樂多幽意，寧知有毀譽。尚想爭名者，誰雲要路居。都忘下流歎，傾奪竟何如。
高齋閑望言懷
作者：張九齡（唐）

高齋複晴景，延眺屬清秋。風物動歸思，煙林生遠愁。紛吾自窮海，薄宦此中州。取路無高足，隨波適下流。歲華空冉冉，心曲且悠悠。坐惜芳時歇，胡然久滯留。
別鄉人南還
作者：張九齡（唐）

橘柚南中暖，桑榆北地陰。何言榮落異，因見別離心。吾亦江鄉子，思歸夢寐深。聞君去水宿，結思渺雲林。牽綴從浮事，遲回謝所欽。東南行舫遠，秋浦念猿吟。
初發江陵有懷
作者：張九齡（唐）

極望涔陽浦，江天渺不分。扁舟從此去，鷗鳥自為群。他日懷真賞，中年負俗紛。適來果微尚，倏爾會斯文。複想金閨籍，何如夢渚雲。我行多勝寄，浩思獨氛氳。
同綦毋學士月夜聞雁
作者：張九齡（唐）

棲宿豈無意，飛飛更遠尋。長途未及半，中夜有遺音。月思關山笛，風號流水琴。空聲兩相應，幽感一何深。避繳歸南浦，離群叫北林。聯翩俱不定，憐爾越鄉心。
登總持寺閣
作者：張九齡（唐）

香閣起崔嵬，高高沙版開。攀躋千仞上，紛詭萬形來。草間商君陌，雲重漢後臺。山從函穀斷，川向鬥城回。林裡春容變，天邊客思催。登臨信為美，懷遠獨悠哉。
晚憩王少府東閣
作者：張九齡（唐）

披軒肆流覽，雲壑見深重。空水秋彌淨，林煙晚更濃。坐隅分洞府，簷際列群峰。窈窕生幽意，參差多異容。還慚大隱跡，空想列仙蹤。賴此升攀處，蕭條得所從。
登城樓望西山作
作者：張九齡（唐）

城樓枕南浦，日夕顧西山。宛宛鸞鶴處，高高煙霧間。仙井今猶在，洪厓久不還。金編莫我授，羽駕亦難攀。簷際千峰出，雲中一鳥閑。縱觀窮水國，遊思遍人寰。勿複塵埃事，歸來且閉關。
祠紫蓋山經玉泉山寺
作者：張九齡（唐）

指途躋楚望，策馬傍荊岑。稍稍松篁入，泠泠澗穀深。觀奇逐幽映，歷險忘嶇嶔。上界投佛影，中天揚梵音。焚香懺在昔，禮足誓來今。靈異若有對，神仙真可尋。高僧聞逝者，遠俗是初心。蘚駁經行處，猿啼燕坐林。歸真已寂滅，留跡豈湮沉。法地自茲廣，何雲千萬金。
洪州西山祈雨，是日輒應，因賦詩言事
作者：張九齡（唐）

茲山蘊靈異，走望良有歸。丘禱雖已久，甿心難重違。遲明申藻薦，先夕旅巖扉。獨宿雲峰下，蕭條人吏稀。我來不外適，幽抱自中微。靜入風泉奏，涼生松栝圍。窮年滯遠想，寸晷閱清暉。虛美悵無屬，素情緘所依。詭隨嫌弱操，羈束謝貞肥。義濟亦吾道，誠存為物祈。靈心倏已應，甘液幸而飛。閉閣且無責，隨車安敢希。多慚德不感，知複是耶非。
經江寧覽舊跡至玄武湖
作者：張九齡（唐）

南國更數世，北湖方十洲。天清華林苑，日晏景陽樓。果下回仙騎，津傍駐彩斿。鳧鷖喧鳳管，荷芰鬥龍舟。七子陪詩賦，千人和棹謳。應言在鎬樂，不讓橫汾秋。風俗因紓慢，江山成易由。駒王信不武，孫叔是無謀。佳氣日將歇，霸功誰與修。桑田東海變，麋鹿姑蘇遊。否運爭三國，康時劣九州。山雖幕府在，館豈豫章留。水澱還相閱，菱歌亦故遒。雄圖不足問，唯想事風流。
登襄陽峴山
作者：張九齡（唐）

昔年亟攀踐，徵馬複來過。信若山川舊，誰如歲月何。蜀相吟安在，羊公碣已磨。令圖猶寂寞，嘉會亦蹉跎。宛宛樊城岸，悠悠漢水波。逶迤春日遠，感寄客情多。地本原林秀，朝來煙景和。同心不同賞，留歎此巖阿。
登荊州城樓
作者：張九齡（唐）

天宇何其曠，江城坐自拘。層樓百餘尺，迢遞在西隅。暇日時登眺，荒郊臨故都。累累見陳跡，寂寂想雄圖。古往山川在，今來郡邑殊。北疆雖入鄭，東距豈防吳。幾代傳荊國，當時敵陝郛。上流空有處，中土複何虞。枕蓆夷三峽，關梁豁五湖。承平無異境，守隘莫論夫。自罷金門籍，來參竹使符。端居向林藪，微尚在桑榆。直似王陵戇，非如甯武愚。今茲對南浦，乘雁與雙鳧。
登樂遊原春望書懷
作者：張九齡（唐）

城隅有樂遊，表裡見皇州。策馬既長遠，雲山亦悠悠。萬壑清光滿，千門喜氣浮。花間直城路，草際曲江流。憑眺茲為美，離居方獨愁。已驚玄發換，空度綠荑柔。奮翼籠中鳥，歸心海上鷗。既傷日月逝，且欲桑榆收。豹變焉能及，鶯鳴非可求。願言從所好，初服返林丘。
候使登石頭驛樓作
作者：張九齡（唐）

山檻憑南望，川途眇北流。遠林天翠合，前浦日華浮。萬井緣津渚，千艘咽渡頭。漁商多末事，耕稼少良疇。自守陳蕃榻，嘗登王粲樓。徒然騁目處，豈是獲心遊。向跡雖愚穀，求名異盜丘。息陰芳木所，空複越鄉憂。
登臨沮樓
作者：張九齡（唐）

高深不可厭，巡屬複來過。本與眾山絕，況茲韶景和。危樓入水倒，飛檻向空摩。雜樹緣青壁，樛枝掛綠蘿。潭清能徹底，魚樂好跳波。有象言雖具，無端思轉多。同懷不在此，孤賞欲如何。
陪王司馬登薛公逍遙臺
作者：張九齡（唐）

嘗聞薛公淚，非直雍門琴。竄逐留遺跡，悲涼見此心。府中因暇豫，江上幸招尋。人事已成古，風流獨至今。閒情多感歎，清景暫登臨。無複甘棠在，空餘蔓草深。晴光送遠目，勝氣入幽襟。水去朝滄海，春來換碧林。賦懷湘浦吊，碑想漢川沉。曾是陪遊日，徒為梁父吟。
嘗與大理丞袁公太府丞田公偶詣一所林沼尤勝因並坐其次相得甚歡遂賦詩焉以詠其事
作者：張九齡（唐）

方駕與吾友，同懷不異尋。偶逢池竹處，便會江湖心。夏近林方密，春餘水更深。清華兩輝映，閒步亦窺臨。蘋藻複佳色，鳧鷖亦好音。韶芳媚洲渚，蕙氣襲衣襟。蕭散皆為樂，裴回從所欽。謂予成夙志，歲晚共抽簪。
與弟遊家園
作者：張九齡（唐）

定省榮君賜，來歸是晝遊。林烏飛舊裡，園果讓新秋。枝長南庭樹，池臨北澗流。星霜屢爾別，蘭麝為誰幽。善積家方慶，恩深國未酬。棲棲將義動，安得久情留。
郡內閑齋
作者：張九齡（唐）

郡閣晝常掩，庭蕪日複滋。簷風落鳥毳，窗葉掛蟲絲。拙病宦情少，羈閑秋氣悲。理人無異績，為郡但經時。唯有江湖意，沉冥空在茲。
城南隅山池春中田袁二公盛稱其美夏首獲賞果會夙言故有此詠
作者：張九齡（唐）

憶昨聞佳境，駕言尋昔蹊。非惟初物變，亦與舊遊暌。幽渚為君說，清晨即我攜。途深獨睥睨，歷險共攀躋。林筍苞青籜，津楊委綠荑。荷香初出浦，草色複緣堤。樂處將鷗狎，譚端用馬齊。且言臨海郡，兼話武陵溪。異壤風煙絕，空山岩徑迷。如何際朝野，從此待金閨。
西江夜行
作者：張九齡（唐）

遙夜人何在，澄潭月裡行。悠悠天宇曠，切切故鄉情。外物寂無擾，中流澹自清。念歸林葉換，愁坐露華生。猶有汀洲鶴，宵分乍一鳴。
南還湘水言懷
作者：張九齡（唐）

拙宦今何有，勞歌念不成。十年乖夙志，一別悔前行。歸去田園老，倘來軒冕輕。江間稻正熟，林裡桂初榮。魚意思在藻，鹿心懷食蘋。時哉苟不達，取樂遂吾情。
商洛山行懷古
作者：張九齡（唐）

園綺值秦末，嘉遁此山阿。陳跡向千古，荒途始一過。碩人久淪謝，喬木自森羅。故事昔嘗覽，遺風今豈訛。泌泉空活活，樵臾獨皤皤。是處清暉滿，從中幽興多。長懷赤松意，複憶紫芝歌。避世辭軒冕，逢時解薜蘿。盛明今在運，吾道竟如何。
南還以詩代書贈京師舊僚
作者：張九齡（唐）

薄宦晨昏闕，尊尊義取斯。窮愁年貌改，寂曆爾胡為。不諂詞多忤，無容禮益卑。微生尚何有，遠跡固其宜。思擾梁山曲，情遙越鳥枝。故園從海上，良友邈天涯。雲雨歎一別，川原勞載馳。上慚伯樂顧，中負叔牙知。去國誠寥落，經途弊險巇。歲逢霜雪苦，林屬蕙蘭萎。欲贈幽芳歇，行悲舊賞移。一從關作限，兩見月成規。苒苒窮年鑰，行行盡路岐。徵鞍稅北渚，歸帆指南垂。樹晚猶蔥蒨，江寒尚渺彌。土風從楚別，山水入湘奇。石瀨相奔觸，煙林更蔽虧。層崖夾洞浦，輕舸泛澄漪。松筱行皆傍，禽魚動輒隨。惜哉邊地隔，不與故人窺。疇昔陪鵷鷺，朝陽振羽儀。來音雖寂寞，接景每逶迤。朝罷冥塵事，賓來話酒卮。邀歡逐芳草，結興選華池。及此風成歎，何時霧可披。自憐無用者，誰念有情離。望美音容闊，懷賢夢想疲。因聲達霄漢，持拙守東陂。
初發道中贈王司馬兼寄諸公
作者：張九齡（唐）

昔歲嘗陳力，中年退屏居。承顏方弄鳥，放性或觀魚。曾是安疵拙，誠非議卷舒。林園事益簡，煙月賞恆餘。不意棲愚穀，無階奉詔書。湛恩均大造，弱植愧空虛。肅命趨仙闕，僑裝撫傳車。念行開祖帳，憐別降題輿。誰謂風期許，叨延禮數殊。義沾投分末，情及解攜初。追餞扶江介，光輝燭裡閭。子雲應寂寞，公叔為吹噓。景物春來異，音容日向疏。川原行稍穩，鐘鼓聽猶徐。林隔王公輿，雲迷班氏廬。戀親唯委咽，思德更躊躇。徇義當由此，懷安乃闕如。願酬明主惠，行矣豈徒歟。
自始興溪夜上赴嶺
作者：張九齡（唐）

嘗蓄名山意，茲為世網牽。征途屢及此，初服已非然。日落青巖際，溪行綠筱邊。去舟乘月後，歸鳥息人前。數曲迷幽嶂，連圻觸暗泉。深林風緒結，遙夜客情懸。非梗胡為泛，無膏亦自煎。不知於役者，相樂在何年。
當塗界寄裴宣州
作者：張九齡（唐）

故人宣城守，亦在江南偏。如何分虎竹，相與間山川。章綬胡為者，形骸非自然。含情津渡闊，倚望脰空延。遠近聞佳政，平生仰大賢。推心徒有屬，會面良無緣。目夕遵前渚，江村投暮煙。念行祗意默，懷遠豈言宣。委曲風波事，難為尺素傳。
郡中每晨興輒見群鶴東飛至暮又行列而返哢唳雲路甚和樂焉予愧獨處江城常目送此意有所羨遂賦以詩
作者：張九齡（唐）

雲間有數鶴，撫翼意無違。曉日東田去，煙霄北渚歸。歡呼良自適，羅列好相依。遠集長江靜，高翔眾鳥稀。豈煩仙子馭，何畏野人機。卻念乘軒者，拘留不得飛。
和裴侍中承恩拜掃旋轡途中有懷寄州縣官僚鄉國親故
作者：張九齡（唐）

嵩嶽神惟降，汾川鼎氣雄。生才作霖雨，繼代有清通。天下稱賢相，朝端挹至公。自家來佐國，移孝入為忠。霜露多前感，丘園想舊風。扈巡過晉北，問俗到河東。便道恩華降，還鄉禮教崇。野尊延故老，朝服見兒童。
和姚令公哭李尚書乂
作者：張九齡（唐）

貴賤雖殊等，平生竊下風。雲泥勢已絕，山海納還通。忽歎登龍者，翻將吊鶴同。琴詩猶可託，劍履獨成空。疇昔嘗論禮，興言每匪躬。人思崔琰議，朝掩祭遵公。作善神何酷，依仁命不融。天文虛北斗，人事罷南宮。上宰既傷舊，下流彌感衷。無恩報國士，徒欲問玄穹。
奉和聖制經函谷關作
作者：張九齡（唐）

函穀雖雲險，黃河已複清。聖心無所隔，空此置關城。
奉和聖制度潼關口號
作者：張九齡（唐）

嶙嶙故城壘，荒涼空戍樓。在德不在險，方知王道休。
答太常靳博士見贈一絕
作者：張九齡（唐）

上苑春先入，中園花盡開。唯餘幽徑草，尚待日光催。
登荊州城望江二首
作者：張九齡（唐）

滔滔大江水，天地相終始。經閱幾世人，複歎誰家子。東望何悠悠，西來晝夜流。歲月既如此，為心那不愁。
賦得自君之出矣
作者：張九齡（唐）

自君之出矣，不復理殘機。思君如滿月，夜夜減清輝。
答陸澧
作者：張九齡（唐）

松葉堪為酒，春來釀幾多。不辭山路遠，踏雪也相過。
追和何、謝銅雀妓
作者：李賀（唐）

佳人一壺酒，秋容滿千里。石馬臥新煙，憂來何所似。歌聲且潛弄，陵樹風自起。長裾壓高臺，淚眼看花機。
送秦光祿北征
作者：李賀（唐）

北虜膠堪折，秋沙亂曉鼙。髯鬍頻犯塞，驕氣似橫霓。灞水樓船渡，營門細柳開。將軍馳白馬，豪彥騁雄材。箭射欃槍落，旗懸日月低。榆稀山易見，甲重馬頻嘶。天遠星光沒，沙平草葉齊。風吹雲路火，雪汙玉關泥。屢斷呼韓頸，曾然董卓臍。太常猶舊寵，光祿是新隮。寶玦麒麟起，銀壺狒狖啼。桃花連馬發，彩絮撲鞍來。呵臂懸金鬥，當唇注玉罍。清蘇和碎蟻，紫膩卷浮杯。虎鞟先蒙馬，魚腸且斷犀。䟃𧽼西旅狗，蹙額北方奚。守帳然香暮，看鷹永夜棲。黃龍就別鏡，青塚念陽臺。周處長橋役，侯調短弄哀。錢塘階鳳羽，正室擘鸞釵。內子攀琪樹，羌兒奏落梅。今朝擎劍去，何日刺蛟回。
酬答二首
作者：李賀（唐）

金魚公子夾衫長，密裝腰鞓割玉方。行處春風隨馬尾，柳花偏打內家香。雍州二月梅池春，禦水鵁鶄暖白蘋。試問酒旗歌板地，今朝誰是拗花人。